বিশ্বজুড়ে আতঙ্ক ছড়িয়ে মুখোমুখি অবস্থানে দাঁড়িয়ে আছে উত্তর কোরিয়া ও যুক্তরাষ্ট্র। চলছে পারমাণবিক হামলার পাল্টাপাল্টি হুমকি আর ভয়ঙ্কর সব মহড়া। আর এরই মধ্যে জাপানের কাছে ব্যালিস্টিক ক্ষেপণাস্ত্র বিধ্বংসী প্রতিরক্ষা ব্যবস্থা বিক্রি করার সিদ্ধান্ত নিয়েছে যুক্তরাষ্ট্র। মার্কিন সরকার বলছে, উত্তর কোরিয়ার পক্ষ থেকে দিন দিন পরমাণু হুমকি বেড়ে চলার প্রেক্ষাপটে এই পদক্ষেপ নেওয়া হয়েছে।